钦定古今图书集成/明伦汇编/氏族典/第334卷 > 刘孺
## 钦定古今图书集成/明伦汇编/氏族典/第334卷 > 刘孺

按《梁书刘孺传》：“孺字孝稚，彭城安上里人。父悛。孺幼
聪敏，既长，美风彩，性通和，虽家人不见其喜愠。起家
中军法曹行参军，沈约引为主簿，累迁尚书殿中郎。
出为太末令，在县有清绩。还除太子中舍人，转中书
郎，迁太子家令，出为晋安王长史，领丹阳尹丞。大通
二年，迁散骑常侍。七年为吏部尚书，以母忧去职，以”
毁卒，谥曰“孝。”子子刍，著作郎，早卒。